ภายในคอมีลักษณะคล้ายตุ่มสีแดงเป็นมาตั้งแต่ทอนซิลอักเสบเดือนมกราคมตอนนี้ทอนซิลหายอักเสบแล้วแต่คอยังเป็นแบบนี้อยู่ แต่ไม่มีผลใดๆในการใช้ชีวิตประจำวัน ผมควรซื้อยาตัวไหนมากินครับรูปในลิงค์ครับ
สวัสดีค่ะ อาการตุ่มสีแดงที่บริเวณคอดังที่กล่าวมาและรูปแนบ อาจจะเป็นตุ่มที่เกิดจากการมีคออักเสบจากเชื้อไวรัสหรือเชื้อแบคทีเรีย การมีต่อมทอนซิลอักเสบ หรือต่อมทอนซิลที่โตเรื้อรัง โดยหากไม่ได้มีอาการอะไร จริงๆ ไม่จำเป็นต้องทำการรักษาค่ะแต่อย่างไรก็ตามจากรูปที่เห็น จะสังเกตได้ว่าต่อมทอนซิลค่อนข้างโตกว่าปกติ ซึ่งจะเสี่ยงที่จะทำให้เกิดการติดเชื้อที่ตัวต่อมทอนซิลเองได้มาก หรือทำให้มีการอุดกั้นทางเดินหายใจได้ ซึ่งการติดเชื้อที่ต่อมทอนซิลบ่อยๆ มากกว่า 7 ครั้งในรอบหนึ่งปี หรือมีอาการที่ต่อมทอนซิลอุดกั้นทางเดินหายใจเช่น ภาวะหยุดหายใจขณะหลับ หายใจลำบาก หรือกลืนลำบากนั้นเป็นข้อบ่งชี้ในการผ่าตัดต่อมทอนซิลออกการดูแลตัวเองเบื้องต้น ควรดื่มน้ำมากๆ งดการใช้เสียง รับประทานอาหารอ่อนๆและสุกสะอาด ยังไม่ซื้อยาใดๆมารับประทานเองเพื่อป้องกันการดื้อยาฆ่าเชื้อในอนาคตหากมีต่อมทอนซิลอักเสบบ่อยๆคือเจ็บคอ มีไข้ ต่อมทอนซิลบวมและมีหนอง ควรไปพบแพทย์หู คอ จมูกดูว่ามีข้อบ่งชี้ในการตัดต่อมทอนซิลออกหรือไม่ดังกล่าวไป